open-index/open-wikipedia-markdown huggingface dataset:
Reallexikon für Antike und Christentum

Το **Reallexikon für Antike und Christentum** (**RAC**) είναι εγκυκλοπαίδεια που ασχολείται με την αλληλοεπίδραση του πρώιμου Χριστιανισμού, Παγανισμού και Ιουδαϊσμού στους αρχαίους χρόνους. 

## Πηγές
* Theodor Klauser: *Das Reallexikon für Antike und Christentum und das F. J. Dölger-Institut in Bonn. Berichte, Erwägungen, Richtlinien*. 2. erw. Aufl., Anton Hiersemann Verlag, Stuttgart 1970, ISBN 3-7772-7014-8.
* Ernst Dassmann (Hrsg.): *Das Reallexikon für Antike und Christentum und das F. J. Dölger-Institut in Bonn. Mit Registern der Stichwörter A bis Ianus sowie der Autoren Bände 1–16*. Anton Hiersemann Verlag, Stuttgart 1994, ISBN 3-7772-9427-6.
* Ernst Dassmann: *Entstehung und Entwicklung des „Reallexikons für Antike und Christentum“ und des Franz Joseph Dölger-Instituts in Bonn*. In: *[[Jahrbuch für Antike und Christentum]].* Nr. 40, Aschendorff Verlag, Münster 1997, S. 5–17.
* N. Borengässer: *Briefwechsel Theodor Klauser – Jan Hendrik Waszink 1946–1951. Ein zeitgeschichtlicher Beitrag zur Fortführung des RAC nach dem II. Weltkrieg*. In: *[[Jahrbuch für Antike und Christentum]].* Nr. 40, Aschendorff Verlag, Münster 1997, S. 18–37.

## Εξωτερικοί σύνδεσμοι
* επίσημη ιστοσελίδα του Ινστιτούτου Franz Joseph Dölger-Instituts

Κατηγορία:Εγκυκλοπαίδειες
Κατηγορία:Θρησκευτικά κείμενα
Κώστας Γαρίδης

Ο **Κώστας Γαρίδης** (1919- 1984) ήταν Έλληνας ποιητής, εκπρόσωπος της Γενιάς του ' 40. Γεννήθηκε στους Δολούς Μάνης. Εξέδωσε 14 ποιητικές συλλογές. Πέθανε από καρκίνο και κηδεύτηκε στην Αίγινα, στις 6 Σεπτεμβρίου 1984.

## Επιλεγμένα έργα
**Ανακωχή με τη σιωπή*
**Παναγιά των Μελτεμιών *
**Φολέγανδρος* (1966)
**Ο Χρόνος και η Διάσταση*

## Εξωτερικοί σύνδεσμοι
*Τραγούδι του Κ. Γαρίδη
*Επεισόδιο

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Μουσείο Σχεδιασμού Χολόν

Το **μουσείο σχεδιασμού Χολόν** είναι το πρώτο μουσείο στην Ισραήλ αφιερωμένο στη σχεδίαση. Το κτίριο του μουσείου σχεδιάστηκε από τον Ισραηλινό αρχιτέκτονα και βιομηχανικό σχεδιαστή Ron Arad σε συνεργασία με τον αρχιτέκτονα Μπρούνο Άσα. Το μουσείο βρίσκεται στο ανατολικό τμήμα του νέου χώρου πολιτισμού της Χολόν που περιλαμβάνει το Médiathèque (κεντρική βιβλιοθήκη, θέατρο, Ταινιοθήκη). Σε κοντινή απόσταση βρίσκεται η σχολή του σχεδιασμού του Ινστιτούτου Σχεδιασμού της Χολόν.

Το μουσείο άνοιξε στις 3 Μαρτίου 2010. Αυτό είναι το πρώτο κτίριο που σχεδιάστηκε από τον Ron Arad.

Το μουσείο αναφέρεται στο ταξιδιωτικό περιοδικό Conde Nast Traveler ως ένα από τα νέα θαύματα του κόσμου.


File:PikiWiki Israel 8158 design museum in holon.jpg|
File:PikiWiki Israel 9393 Design Museum Holon.JPG|
File:PikiWiki Israel 10494 Design Museum- Holon.jpg|
File:PikiWiki Israel 9392 Design Museum Holon.JPG|
File:PikiWiki Israel 9396 Design Museum Holon.JPG|
File:PikiWiki Israel 10495 Design Museum- Holon.jpg|


## Εξωτερικοί σύνδεσμοι

* σχέδιο μουσείο Χολόν 

Κατηγορία:Μουσεία στο Ισραήλ
Σχεδιασμου Χολον
Χολον
Σταύρος Λυγερός

Ο **Σταύρος Λυγερός** (1953) είναι Έλληνας δημοσιογράφος και συγγραφέας.

## Βιογραφικά στοιχεία
Γεννήθηκε το 1953 στην Αθήνα, αλλά πέρασε παιδικά χρόνια στην Πάτρα.

Πτυχιούχος Μαθηματικών του Πανεπιστημίου Αθηνών, πραγματοποίησε μεταπτυχιακές σπουδές στις Διεθνείς Σχέσεις και Διεθνείς Οικονομικές Σχέσεις στην École des Hautes Études στο Παρίσι.

Ήταν μέλος της Συντονιστικής Επιτροπής στην εξέγερση του Πολυτεχνείου το Νοέμβριο του 1973.

Έχει μία κόρη, επίσης δημοσιογράφο, τη Νεφέλη.

## Δημοσιογραφικό έργο
Έχει εργασθεί ως κοινοβουλευτικός, πολιτικός και διπλωματικός συντάκτης σε εφημερίδες και περιοδικά. Έχει, επίσης, εργασθεί σε ραδιοφωνικούς (ΑΝΤ1, ΣKAΪ, Planet, Real) και τηλεοπτικούς (Star, Open) σταθμούς. Για 23 χρόνια, από το 1989 έως το 2012 εργάστηκε ως πολιτικός και διπλωματικός σχολιαστής στην εφημερίδα *[[Καθημερινή]]*. Στη συνέχεια στη Real News και στο Πρώτο Θέμα. Από τον Απρίλιο του 2017 μέχρι σήμερα διευθύνει τον ενημερωτικό ιστότοπο SLpress.gr.

## Συγγραφικό έργο
Είναι συγγραφέας των εξής βιβλίων:

# Φοιτητικό κίνημα και ταξική πάλη στην Ελλάδα, Από τις προσφυγές στα πρωτοδικεία στην εξέγερση του Πολυτεχνείου (2 τόμοι, εκδόσεις Εργασία-Στοχαστής, 1977), 
# ΠΑΣΟΚ, το σύνδρομο του μεγάλου ασθενούς (εκδόσεις Στοχαστής, 1990), 
# Σκόπια, το αγκάθι της Βαλκανικής (εκδόσεις Λιβάνη, 1992), 
# Άνεμοι πολέμου στα Βαλκάνια (εκδόσεις Λιβάνη, 1992), 
# Κύπρος, στα όρια του αφανισμού (εκδόσεις Λιβάνη, 1993), 
# Το παιχνίδι της εξουσίας (εκδόσεις Λιβάνη, 1996), 
# Εν ονόματι της Μακεδονίας, Ο διπλωματικός πόλεμος για το όνομα (εκδόσεις Λιβάνη, 2008), 
# Σταυροφόροι χωρίς σταυρό, Ισλαμική τρομοκρατία, ΗΠΑ και Νεοοθωμανισμός (εκδόσεις Λιβάνη, 2010), 
# Από την κλεπτοκρατία στη χρεοκοπία (εκδόσεις Πατάκη, 2011), 
# Μετά τον Ερντογάν τί; Η ρεβάνς του πολιτικού Ισλάμ, ΑΟΖ, Κύπρος και διενέξεις στη Μεσόγειο, Το καρκίνωμα του Κουρδικού, Ακτινογραφώντας την τουρκική οικονομία (σε συνεργασία με τον Κώστα Μελά), (εκδόσεις Πατάκη, 2013).
# Κυπριακό : Η αιρετική λύση (εκδόσεις Πατάκη, 2014)
# Η ισλαμική τρομοκρατία (εκδόσεις Πατάκη, 2016)
# Η εισβολή των αμάχων (εκδόσεις Πατάκη, 2016)
# Γιατί ο πόλεμος στην Ουκρανία αλλάζει τον Κόσμο (σε συνεργασία με τον Δρα Σωτήρη Δημόπουλο), (Εκδόσεις Πατάκη, 2022)
# Η εξέγερση του Πολυτεχνείου – Μία ξεχασμένη κατάθεση (εκδόσεις Πατάκη, 2023)
# Οι αθέατες όψεις του πολέμου στην Ουκρανία (Γεωπολιτική-Μάχες-Προπαγάνδα-Γεωοικονομία-Διπλωματία Τραμπ-Ο ρόλος της Ευρώπης-Κίνα και BRICS+) (υπό έκδοση, Πατάκη 2025).

Έχει συμμετάσχει στη συγγραφή αρκετών συλλογικών τόμων και έχει δημοσιεύσει δεκάδες μελέτες για ζητήματα κυρίως ελληνικής εξωτερικής και εσωτερικής πολιτικής .

Από το 1979 είναι μέλος της Συντακτικής Επιτροπής του πολιτικού περιοδικού "Τετράδια Πολιτικού Διαλόγου".

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Σέραμ

Το **Σέραμ** (ινδονησιακά: *Seram*) είναι το μεγαλύτερο και κύριο νησί της επαρχίας Μολούκες στην Ινδονησία, παρά την ιστορική σημασία του γειτονικού Άμπον. Με έκταση 17.100 χλμ² είναι το 52ο μεγαλύτερο νησί και το δεύτερο μεγαλύτερο στη νησιωτικό σύμπλεγμα των Μολούκων, μετά την Χαλμαχέρα. Η μεγαλύτερη πόλη και κύριο λιμάνι του νησιού είναι το Μασόχι, το οποίο προορίζεται να γίνει πρωτεύουσα της επαρχίας.

To Σέραμ καλύπτεται από πυκνό τροπικό δάσος της βροχής. Το νησί διασχίζεται από μια ψηλή οροσειρά, της οποίας το ψηλότερο σημείο, η κορυφή Μπενάγια έχει ύψος 3.019 μέτρα και είναι η ψηλότερη στις Μολούκες. Η δημιουργία της ψηλής αυτής οροσειράς οφείλεται στην περιπλοκή τεκτονική της περιοχής, η οποία αποτελείται από πολλές μικροπλάκες. Το Σέραμ βρίσκεται πάνω στη δικιά του μικροπλάκα, η οποία εξαιτίας της κίνησης προς τα βόρεια της Αυστραλιανής, έχει ανυψωθεί, με αποτέλεσμα κάποιες κορυφές του Σέραμ να ξεπερνούν σε ύψος τα τρία χιλιόμετρα. Το υπόλοιπο νησί καλύπτεται από ιζήματα.

## Εξωτερικοί σύνδεσμοι
* 

Κατηγορία:Νησιά της Ινδονησίας
Ζιτσιουίφαλου

thumb|200px|right|Ζιτσιουίφαλου
Το **Ζιτσιουίφαλου** (ουγγρικά: *Zichyújfalu* ) ένα χωριό στην Ουγγαρία. Ο πληθυσμός το 2011 ήταν 944 άτομα. Η έκτασή του είναι 10,82 τετραγωνικά χιλιομέτρα. Η πυκνότητα του πληθυσμού είναι 87,25 άτομα / τετραγωνικό χιλιόμετρο. Είναι κτισμένο σε υψόμετρο 125 μέτρων. Η πρώτη γραπτή αναφορά χρονολογείται από το 1239.

## Αναφορές


## Εξωτερικοί σύνδεσμοι
* 

Κατηγορία:Οικισμοί στην Ουγγαρία
Μαλάκκα

Η **Μαλάκκα** ή **Μαλάκα** (, τζάουι: ملاک‎) είναι κρατίδιο της Μαλαισίας, το τρίτο μικρότερο σε μέγεθος μετά το Πενάνγκ και το Περλίς, με έκταση 1.664 τετραγωνικά χιλιόμετρα. Βρίσκεται στο νοτιοδυτικό άκρο της χερσονήσου της Μαλαισίας, στον πορθμό της Μαλάκκας. Σύμφωνα με την απογραφή του 2020, ο πληθυσμός της Μαλάκκας είναι 998.400 κάτοικοι. Πρωτεύουσα είναι η πόλη της Μαλάκκας, η οποία έχει περίπου μισό εκατομμύριο κατοίκους. Η πόλη της Μαλάκκας βρίσκεται 148 χλμ. νοτιοανατολικά της Κουάλα Λουμπούρ και 235 χιλιόμετρα βορειοδυτικά της μεγαλύτερης πόλης του Τζοχόρ, Τζοχόρ Μπάχρου. Το ιστορικό κέντρο της πόλης ανακηρύχθηκε από την UNESCO Μνημείο Παγκόσμιας Κληρονομιάς το 2008. 

Η Μαλάκκα ήταν έδρα του Σουλτανάτου της Μαλάκκας, το οποίο ιδρύθηκε περίπου το 1400. Η περιοχή επιλέχθηκε γιατί ήταν κοντά στο στενότερο σημείο των στενών. Στην ακμή του, στο τέλος του 15ου αιώνα, έλεγχε το νότιο τμήμα της χερσονήσου της Μαλαισίας και μεγάλο τμήμα της Σουμάτρας. Στις 15 Αυγούστου του 1511 η Μαλάκκα κατακτήθηκε από τους Πορτογάλους και έδρα ως στρατηγικής σημασίας βάση για την επέκταση των Πορτογάλων στις Ανατολικές Ινδίες και έκτισαν ένα οχυρό, αλλά αποσταθεροποίησαν το εμπόριο της περιοχής. Το 1624 κατακτήθηκε από τους Ολλανδούς. Οι Ολλανδοί δεν ανέπτυξαν εμπορικά την πόλη επειδή για αυτό τον λόγο χρησιμοποιούσαν την Μπατάβια, σημερινή Τζακάρτα, στην Ιάβα για αυτό τον σκοπό. Αντάλλαξαν με τους Βρετανούς τη Μαλάκκα για το Μπενγκούλου στη νοτιοδυτική Σουμάτρα το 1824. Η πόλη παρέμεινε υπό Βρετανικό έλεγχο μέχρι την απελευθέρωση της Μαλαισίας το 1946. Σήμερα η οικονομία του κρατιδίου βασίζεται στον τουρισμό και τη βιομηχανία.

## Παραπομπές


## Εξωτερικοί σύνδεσμοι
* 

Κατηγορία:Κρατίδια και Ομοσπονδιακές Επικράτειες της Μαλαισίας
Κατηγορία:Πρώην πορτογαλικές αποικίες
Πενήντα αποχρώσεις του γκρι

Το ***Πενήντα αποχρώσεις του γκρι*** (αγγλ. *Fifty Shades of Grey*) είναι ένα ερωτικό μυθιστόρημα που έγραψε η Βρετανίδα συγγραφέας Ε. Λ. Τζέιμς το 2011, επηρεασμένο από την ταινία *[[Λυκόφως (ταινία)|Λυκόφως]]* με τον Κρίστιαν Γκρέϋ ως τον άλλο Έντουαρντ Κούλεν και την Αναστάζια Στέελε ως την άλλη Μπέλα Σουάν. Αποτελεί το πρώτο μέρος της τριλογίας *Πενήντα αποχρώσεις* που χαρτογραφεί την βαθύτερη σχέση ανάμεσα σε μια φοιτήτρια, την Αναστάζια Στέελε, και έναν νέο επιχειρηματία, τον Κρίστιαν Γκρέϋ. Το βιβλίο χαρακτηρίζεται από τις ερωτικές σκηνές οι οποίες περιλαμβάνουν στοιχεία σεξουαλικότητας συμπεριλαμβανομένων των δουλεία / πειθαρχία, κυριαρχία / υποταγή και σαδισμό / μαζοχισμό. Αρχικά κυκλοφόρησε ως ebook και ως print-upon-demand (εκτυπώσιμο μετά από αίτημα) ενώ τα δικαιώματα δημοσίευσής του αποκτήθηκαν από την Vintage Books τον Μάρτιο του 2012.

Το *Πενήντα αποχρώσεις του γκρι* κατέχει την πρώτη θέση στις λίστες με τα μπεστ σέλερ σε όλον τον κόσμο, πουλώντας πάνω από 125 εκατομμύρια αντίτυπα παγκοσμίως μέχρι τον Ιούνιο του 2015. Έχει μεταφραστεί σε 52 γλώσσες και στο Ηνωμένο Βασίλειο θεωρείται το βιβλίο με τις ταχύτερες πωλήσεις όλων των εποχών. Ωστόσο η κριτική που έλαβε το βιβλίο είναι μάλλον αρνητική, με την ποιότητα της πεζογραφίας του να θεωρείται γενικότερα φτωχή. Η Universal Features και η Focus Pictures έκαναν την παραγωγή μιας ταινίας, η οποία κυκλοφόρησε στις 13 Φεβρουαρίου 2015 και έλαβε γενικά δυσμενείς κριτικές.

Ο δεύτερος και ο τρίτος τόμος της τριλογίας, *Πενήντα αποχρώσεις πιο γκρι* και *Fifty Shades Freed,* κυκλοφόρησαν το 2012. Το *Γκρέϋ: Πενήντα αποχρώσεις του γκρι όπως τα έχει πει ο Κρίστιαν*, μια έκδοση των *Πενήντα αποχρώσεων του γκρι* μέσα από την άποψη του Κρίστιαν, κυκλοφόρησε τον Ιούνιο του 2015. 

## Παραπομπές


## Εξωτερικοί σύνδεσμοι
* 

Κατηγορία:Βρετανικά μυθιστορήματα
Κατηγορία:Ερωτικά μυθιστορήματα
Κατηγορία:BDSM
Κατηγορία:Μυθιστορήματα του 2011
Γιάννης Χρήστου (αποσαφήνιση)

Με το όνομα **Γιάννης Χρήστου** μπορεί να αναφερόμαστε στα ακόλουθα πρόσωπα:

*Γιάννης Χρήστου (συνθέτης) (1926-1970), Έλληνας Αιγυπτιώτης συνθέτης.
*Γιάννης Χρήστου (αθλητής) (1983- ), Έλληνας αθλητής της κωπηλασίας.
Μαρής

Το ελληνικό επώνυμο **Μαρής** μπορεί να αναφέρεται σε κάποιο από τα εξής πρόσωπα:

* Γεώργιος Μαρής (1882-1949), πολιτικός, πολλές φορές βουλευτής και υπουργός
* Γιάννης Μαρής (1916-1979) (ψευδώνυμο του **Ιωάννη Δ. Τσιριμώκου**), δημοσιογράφος και συγγραφέας
* Κωνσταντίνος Μαρής (1914-1979), πολιτικός και δικηγόρος, υφυπουργός οικονομικών

## Δείτε επίσης
* Μαρής Βαλλιάνος εφοπλιστής του 19ου αιώνα και ευεργέτης
* Όσιος Μάρης, άγιος της Ορθόδοξης Εκκλησίας από την Κύπρο
* Μάρις ή Μάρης, πολεμιστής του Τρωικού Πολέμου

Κατηγορία:Ελληνικά επώνυμα
1948 Καμπάλα

Η **Καμπάλα (Kampala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,699. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη πρωτεύουσα της Ουγκάντα.

## Φυσικά χαρακτηριστικά
Ο φασματικός τύπος της Καμπάλα είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καμπαλα
1949 Μεσίνα

Ο **Μεσίνα (Messina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,303. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από την ομώνυμη μικρή πόλη μεταλλωρύχων (σήμερα Μουζίνα) της Νότιας Αφρικής, στα σύνορα με τη Ζιμπάμπουε.

## Φυσικά χαρακτηριστικά
Τα φυσικά χαρακτηριστικά του Μεσίνα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μεσινα
1950 Βέμπε

μικρογραφία|3D μοντέλο του αστεροειδούς 1950 Βέμπε
Ο **Βέμπε (Wempe)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,062. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Γιόχαν Βέμπε (*Johann Wempe*).

## Φυσικά χαρακτηριστικά
Τα κυρίως φυσικά χαρακτηριστικά του Βέμπε είναι άγνωστα. Ο Βέμπε περιστρέφεται γύρω από τον εαυτό του μία φορά κάθε 16 ώρες και 47 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βεμπε
1951 Λικ

μικρογραφία|Η τροχιά του αστεροειδούς 1951 Λικ
Ο **Λικ (Lick)** είναι ένας αστεροειδής που περιφέρεται εκτός της Κύριας Ζώνης Αστεροειδών, σε τροχιά που τέμνει αυτή του πλανήτη Άρη. Επειδή όμως το επίπεδο της τροχιάς του Λικ σχηματίζει μεγάλη γωνία με αυτό της τροχιάς των πλανητών (κλίση ως προς την εκλειπτική), η πιθανότητα να συγκρουσθεί κάποτε με τον Άρη (ή και με τη Γη) είναι απειροελάχιστη. Ο Λικ έχει απόλυτο μέγεθος (όπως ορίζεται για το Ηλιακό Σύστημα) 13,852. Ανακαλύφθηκε το 1949 από τον Αμερικανό αστρονόμο Καρλ Βιρτάνεν, που παρατηρούσε από το Αστεροσκοπείο Λικ, στο Όρος Χάμιλτον της Καλιφόρνια, και πήρε το όνομά του προς τιμή του Αμερικανού ευεργέτη Τζέιμς Λικ, που χρηματοδότησε την ανέγερση του αστεροσκοπείου αυτού.

## Φυσικά χαρακτηριστικά
Η μέση διάμετρος του Λικ εκτιμάται σε 5,57 ± 0,5 χιλιόμετρα. Ο φασματικός τύπος του είναι **A** (κατά SMASSII), ενώ το γεωμετρικό άλβεδό του είναι 0,0895 ± 0,020. Ο Λικ περιστρέφεται γύρω από τον εαυτό του μία φορά κάθε 5 ώρες 18 λεπτά και 6 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λικ
Ηπατοκυτταρικό καρκίνωμα

**Ηπατοκυτταρικό Καρκίνωμα** (ή **Ηπάτωμα**) είναι ο πιο συχνός πρωτοπαθής κακοήθης όγκος του ήπατος στους ενήλικες. Ο όγκος αποτελείται από ηπατοκύτταρα και μεγάλο ποσοστό ασθενών πάσχει ήδη από κίρρωση ή ηπατίτιδα Β. Θεραπεία εκλογής αποτελεί η χειρουργική αφαίρεση, αν και η έκβαση δεν είναι πάντα καλή και εξαρτάται από το στάδιο της νόσου.

## Παράγοντες Κινδύνου
Έχουν παρατηρηθεί παράγοντες που προδιαθέτουν για ανάπτυξη ηπατοκυτταρικού καρκινώματος. Οι πιο συχνοί είναι το **αλκοόλ** και η **[[ηπατίτιδα Β]]**. Μεγάλο ποσοστό των ασθενών με ηπατοκυτταρικό καρκίνωμα εμφανίζουν **κίρρωση** (70%), που μπορεί να συνδέεται με κάποιους από τους παράγοντες κινδύνου:
* **Κατανάλωση Αλκοόλ**
* **[[Ηπατίτιδα Β]]**
* Ηπατίδιδα C
* Αιμοσιδήρωση
* Έλλειψη Α1-αντιθρυψίνης
* Μη αλκοολική λιπώδης διήθηση ήπατος
* Χρόνια ενεργός ηπατίτδα
* Αλφατοξίνη (από τον Aspergillus flavus)
* Ανδρογόνα
* Αντισυλληπτικά
* Υποθρεψία
* Παχυσαρκία - Σακχαρώδης Διαβήτης τύπου ΙΙ
* Κάπνισμα

## Κλινική Εικόνα
Το ηπατοκυτταρικό καρκίνωμα **δεν παρουσιάζει συμπτώματα** στα αρχικά του στάδια, και πολλές φορές κατά την διάγνωση είναι ήδη σε προχωρημένο στάδιο. Συμπτώματα, που μπορεί να εμφανίσει είναι:
* Απώλεια Βάρους
* Καταβολή
* Πόνος (τοπικός)
* Ίκτερος
* Συμπτώματα Κίρρωσης
* Αίσθημα βάρους
* Πυρετός
* Ασκίτης

## Εργαστηριακή και Ακτινολογική Διερεύνηση
Για την τελική διάγνωση του ηπατοκυτταρικού καρκινώματος απαιτείται η **Αξονική Τομογραφία** (CT) τριών φάσεων. Άλλες τιμές του εργαστηρίου που συμβαδίζουν είναι:
* Ερυθροκυττάρωση
* Αυξημένη Αλκαλική Φωσφατάση (ALP)
* Παράταση κάθαρσης BSP
* Αυξημένη α-εμβρυική πρωτεΐνη

## Σταδιοποίηση κατά TNM
Η σταδιοποίηση γίνεται ως εξής:

Τ1 : μονήρης όγκος 

Τ2 : μονήρης όγκος > 5 εκ. ή πολλαπλοί

Τ3 : πολαπλλοί όγκοι > 5 εκ.

Τ4 : διήθηση παρακείμενων ζωτικών οργάνων

Ν1 : διήθηση λεμφαδένων

Μ1 : ύπαρξη μεταστάσεων

**Στάδιο Ι** : **Τ1** Ν0 Μ0
**Στάδιο ΙΙ** : **Τ2** Ν0 Μ0
**Στάδιο ΙΙΙα** : **Τ3** Ν0 Μ0
**Στάδιο ΙΙΙβ** : **Τ3** Ν0 Μ0
**Στάδιο ΙΙΙγ** : Τi **N1** M0
**Στάδιο ΙV** : Ti Ni **M1**

## Παραπομπές


Κατηγορία:Καρκίνος
Κατηγορία:Παθήσεις του ήπατος
Κατηγορία:Ηπατολογία
Ανρί Ζιφάρ

thumb|right|Το πηδαλιουχούμενο αερόστατο του Ζιφάρ, κατασκευασμένο από τον Ζιφάρ το 1852
thumb|right|A- Ατμός από λέβητα, B- Βαλβίδα βελόνης, C- Λαβή της βαλβίδας βελόνης, D- Συνδυασμός ατμού και νερού, E- Τροφοδοσία νερού , F- Κώνος συνδυασμού, G- Στόμιο παροχής και κώνος, H- θάλαμος παροχής και σωλήνας, K- Βαλβίδα ελέγχου

Ο **Ανρί Ζιφάρ** (*Henri Giffard*, 8 Φεβρουαρίου 1825 - 15 Απριλίου 1882) ήταν Γάλλος μηχανικός. Το 1852, εφηύρε τον εγχυτήρα ατμού και το τροφοδοτούμενο αερόπλοιο.

## Σταδιοδρομία
Ο **Μπατίστ Ανρί Ζακ Ζιφάρ** (*Baptiste Henri Jacques Giffard*) γεννήθηκε στο Παρίσι το 1825. Εφηύρε το μπεκ και το πηδαλιουχούμενο αερόστατο του Ζιφάρ, ένα αερόπλοιο τροφοδοτούμενο με ατμομηχανή, και με βάρος πάνω από 180 κιλά (400 λίβρες). Το σχέδιο του στηρίχθηκε σε αυτό του Ζαν-Μπατίστ Μαρί Μενιέ ντε Λα Πλας. Ήταν το πρώτο επιβατηγό αεροσκάφος του κόσμου (τότε γνωστό ως πηδαλιουχούμενο αερόστατο) Τόσο πρακτικό όσο και κατευθυνόμενο, το αερόπλοιο υδρογόνου  ήταν εξοπλισμένο με ατμομηχανή 3 ίππων και κατευθυνόταν με προπέλα. Η μηχανή ήταν εξοπλισμένη με ένα χωνί στραμμένο προς τα κάτω. Ο  ατμός αναμιγνυόταν με τα αέρια καύσης στην προσπάθεια να σταματήσουν οι σπινθήρες που ανέβαιναν μέχρι τον σάκο αερίου. Εγκατέστησε επίσης ένα κάθετο πηδάλιο.

Στις 24 Σεπτεμβρίου του 1852 ο Ζιφάρ έκανε την πρώτη κινούμενη και ελεγχόμενη πτήση ταξιδεύοντας 27 χιλιόμετρα από το Παρίσι μέχρι την Τραπ. Ο αντίθετος άνεμος ήταν πολύ δυνατός για να του επιτρέψει να προχωρήσει, έτσι δεν κατάφερε να επιστρέψει στην αφετηρία του. Ωστόσο, πέτυχε να κάνει στροφές και κύκλους, αποδεικνύοντας ότι ένα τροφοδοτούμενο αερόπλοιο μπορούσε τόσο να καθοδηγείται όσο και να ελέγχεται.

Στον Ζιφάρ δόθηκε ένα δίπλωμα ευρεσιτεχνίας για το μπεκ στις 8 Μαΐου του 1858. Αν και αυτό ήταν ασυνήθιστο, ο ίδιος είχε επεξεργαστεί επιμελώς τη θεωρία αυτής της εφεύρεσης πριν προβεί σε οποιοδήποτε πείραμα, έχοντας εξηγήσει την ιδέα του από το 1850. Και άλλοι είχαν δουλέψει χρησιμοποιώντας αεριωθούμενα, ιδιαίτερα ο Μπουρντόν ο οποίος κατοχύρωσε μία παρόμοια συσκευή το 1857.

Το 1863 διορίστηκε Σεβαλιέ (Chevalier=Ιππότης) της Légion d'honneur (Λεγεώνα της τιμής).

## Θάνατος και μνήμη
Αντιδρώντας στη μείωση της όρασής του, ο Ζιφάρ αυτοκτόνησε το 1882, αφήνοντας την περιουσία του στο έθνος για ανθρωπιστικούς και επιστημονικούς σκοπούς. Το όνομά του είναι ένα από τα 72 ονόματα στον πύργο του Άιφελ.

## Εικόνες

File:Captive balloon of Henri Giffard over Paris 1878.jpg|Αερόστατο του Ανρί Ζιφάρ πάνω από τις στέγες του Παρισιού, το 1878.
File:GiffardAirship.JPG|Ένα μοντέλο του Αερόπλοιου του Ζιφάρ στο Μουσείο Επιστήμης του Λονδίνου.


## Παραπομπές

## Εξωτερικοί σύνδεσμοι

*Ποιος Ήταν ο Πρώτος Άνθρωπος που Πέταξε; - εξετάζει την πρώτη πτήση του Ανρί Ζιφάρ, *LiveScience.com*, 4 Μαρτίου 2008

Κατηγορία:Ιππότες της Λεγεώνας της Τιμής
Κατηγορία:Γάλλοι εφευρέτες
Κατηγορία:Γάλλοι μηχανικοί
Τζούνο

Το **Τζούνο** () είναι η πρωτεύουσα της αμερικανικής πολιτείας Αλάσκα και ενοποιημένη πόλη-κομητεία. Σύμφωνα με την απογραφή του 2010, το Τζούνο είχε 31.275 κατοίκους. Η ενοποιημένη πόλη-κομητεία έχει έκταση 8.430,4 χλμ², δηλαδή έχει σχεδόν το ίδιο μέγεθος με την Κρήτη, και είναι μεγαλύτερη από τις πολιτείες Ντελαγουέρ και Ρόουντ Άιλαντ. Η πόλη είναι κτισμένη στο επίπεδο της θάλασσας, σε μια έκταση γης η οποία περιβάλλεται από απότομα βουνά ύψους 1.100-1.200 μέτρων. Τα βουνά αυτά έχουν συνολικά 30 παγετώνες που αποτελούν το πεδίο πάγων του Τζούνο. Απέναντι από το Τζούνο είναι η νήσος Ντάγκλας. Η πόλη πήρε το όνομά της από τον χρυσοθήρα Τζο Τζούνο.

## Ιστορία
Το Τζούνο είναι πρωτεύουσα της Αλάσκας από το 1906, όταν με απόφαση του Αμερικανικού Κογκρέσου το 1900 η πρωτεύουσα μετακινήθηκε από το Σίτκα. Ο δήμος ενοποιήθηκε την 1η Ιουλίου 1970, όταν το Τζούνο συγχωνεύτηκε με το Ντάγκλας και με το ευρύτερο δημοτικό διαμέρισμα του Τζούνο για να δημιουργήσουν τον σημερινό αυτοδιοίκητο δήμο. Η πόλη άρχισε να αναπτύσσεται τη δεκαετία του 1880 ως καταυλισμός χρυσοθήρων. Το Καπιτώλιο της Αλάσκας ολοκληρώθηκε το 1931, ύστερα από 20 χρόνια κατασκευής. Η πόλη αναπτύχθηκε όταν η Αλάσκα έγινε πολιτεία με την αύξηση του κυβερνητικού προσωπικού. Τη δεκαετία του 1970, το 1984 και το 1996 υπήρξαν προτάσεις για μετακίνηση της πρωτεύουσας αλλά απορρίφθηκαν.

## Οικονομία
Σήμερα η οικονομία της πόλης τροφοδοτείται από το κυβέρνηση και ακολουθεί ο εποχιακός τουρισμός. Το Τζούνο δέχεται κάθε χρόνο περίπου ένα εκατομμύριο επισκέπτες που κάνουν κρουαζιέρα. Σημαντική εξακολουθεί να είναι η αλιεία.

## Παραπομπές


## Εξωτερικοί σύνδεσμοι

* TRAVEL : 36 ώρες στο παγωμένο Τζούνο της Αλάσκας
* 

Κατηγορία:Πόλεις της Αλάσκας
Κίτσα Δαμασιώτου

Η **Κίτσα Χαρισιάδου-Δαμασιώτου** ήταν Ελληνίδα ηθοποιός, μεσόφωνος της Εθνικής Λυρικής Σκηνής. Ήταν σύζυγος του επίσης ηθοποιού Γιώργου Δαμασιώτη. Γεννήθηκε το 1915 και πέθανε το 2000 στον Βόλο. 

Η Κίτσα Δαμασιώτου υπήρξε ένα από τα βασικά στελέχη της Εθνικής Λυρικής Σκηνής στην οποία και αναδείχθηκε ως μεσόφωνος στην οπερέτα όπου και διακρίθηκε ιδιαίτερα. Πραγματοποίησε πολλές επιτυχείς εμφανίσεις τόσο στην Ελλάδα όσο και σε πολλές σκηνές του εξωτερικού.

## Παραπομπές


## Πηγές
* "Μεγάλη Ελληνική Εγκυκλοπαίδεια Δρανδάκη" τομ.Β΄ συμπλ., σελ.583.

Κατηγορία:Ελληνίδες ηθοποιοί μουσικού θεάτρου
NaN

Στην επιστήμη των υπολογιστών, το **NaN**, είναι συντομογραφία του **Not a Number**, και είναι μια τιμή που μπορεί να πάρει κάποια μεταβλητή που λαμβάνει είτε μια αδιευκρίνιστη τιμή, είτε μια τιμή που δεν μπορεί να αναπαρασταθεί.

Κατηγορία:Αρχιτεκτονική υπολογιστών
Κατηγορία:Υπολογιστική
Κατηγορία:Ανωμαλίες λογισμικού
Υπουργείο Διοικήσεως Πρωτευούσης

Η **Διοίκηση Πρωτευούσης** (ορθότερα *Διοίκησις Πρωτευούσης*), που αναφέρεται και σήμερα ως **τέως Διοίκηση Πρωτευούσης**, ήταν ιδία διοικητική περιφέρεια του Νομού Αττικής, κατά θέση υπουργείου, που φερόταν υπό ίδιο υπουργό - διοικητή Πρωτευούσης. 

Η Διοικητική αυτή περιφέρεια δημιουργήθηκε επί δικτατορίας Μεταξά και περιελάμβανε τους ακόλουθους δήμους: Άγιο Ιωάννη Ρέντη, Αθήνα, Αιγάλεω, Αμμαρούσιο, Βύρωνα, Γλυφάδα (Ευρυάλη), Δάφνη (Άγ. Δημήτριο), Δραπετσώνα, Ζωγράφου, Ηράκλειο, Καισαριανή, Καλλιθέα, Κερατσίνι, (Άγ. Γεώργιο Κερατσινίου), Κηφισιά, Κορυδαλλό, Μοσχάτο, Νέα Ιωνία, Νέα Σμύρνη, Νέα Φιλαδέλφεια, Νέο Φάληρο, Νίκαια, Παλαιό Φάληρο, Πειραιά, Περιστέρι, Ταύρο, Χαϊδάρι και Χαλάνδρι, καθώς και τις κοινότητες:  Αγ. Βαρβάρα, Αγ. Παρασκευή, Άγ. Δημήτριο, Άγ. Ανάργυροι, Αργυρούπολη, Βούλα, Βουλιαγμένη, Βριλήσσια, Γαλάτσι, Εκάλη, Ελληνικό, Ηλιούπολη, Καλαμάκι, Καματερό, Κουκουβάουνες, Λυκόβρυση, Μαγκουφάνα, Μελίσσια, Νέα Ερυθραία, Νέα Λιόσια, Νέα Πεντέλη, Νέα Χαλκηδόνα, Νέο Ψυχικό, Πεντέλη, Πέραμα, Πετρούπολη, Υμηττό, Φιλοθέη, Χολαργό και Ψυχικό.

Ο θεσμός της Διοίκησης της Πρωτευούσης διατηρήθηκε ουσιαστικά μέχρι της  κατάληψης της Αττικής από τους Γερμανούς το 1941. Καθ΄ όλη τη διάρκεια της λειτουργίας της υπουργός - διοικητής Πρωτευούσης διετέλεσε ο τότε δήμαρχος Αθηναίων Κωνσταντίνος Κοτζιάς, ο οποίος προηγουμένως είχε παραιτηθεί του δημαρχιακού αξιώματος. Μετά την απελευθέρωση όλες οι διοικητικές αλλαγές, νομαρχιακές και δημοτικές, που έχουν σημειωθεί επ΄ αυτής, μέχρι σήμερα, κάνουν αναφορά στην τέως Διοίκηση Πρωτευούσης.

## Πηγές
* *Μεγάλη Ελληνική Εγκυκλοπαίδεια*, τόμ. Β΄ (συμπλήρωμα), σελ. 685

Κατηγορία:Αττική
Διοικησεως Πρωτευουσης
Π
Κατηγορία:Καθεστώς της 4ης Αυγούστου
1952 Χέζμπουργκ

Ο **Χέζμπουργκ (Hesburgh)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,32. Ανακαλύφθηκε το 1951 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού ιερέα Θήοντορ Χέζμπουργκ (*Theodore Martin Hesburgh*, γενν. 1917), προέδρου του Πανεπιστημίου Νοτρ Ντέιμ της Ιντιάνα.

## Φυσικά χαρακτηριστικά
Η μέση διάμετρος του Χέζμπουργκ εκτιμάται σε 35,55 χιλιόμετρα. Ο φασματικός τύπος του είναι **CD**, ενώ το γεωμετρικό άλβεδό του είναι 0,104. Ο Χέζμπουργκ περιστρέφεται γύρω από τον εαυτό του μία φορά κάθε 35 ως 60 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χεζμπουργκ
1954 Κουκάρκιν

μικρογραφία|3D μοντέλο του αστεροειδούς 1954 Κουκάρκιν
Ο **Κουκάρκιν (Kukarkin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,319. Ανακαλύφθηκε το 1952 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου Μπαρίς Βασίλιεβιτς Κουκάρκιν (*Борис Васильевич Кукаркин*, 1909-1977).

## Φυσικά χαρακτηριστικά
Τα φυσικά χαρακτηριστικά του Κουκάρκιν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουκαρκιν
1955 Μακμάθ

Ο **Μακμάθ (McMath)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1963 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του στη μνήμη του Αμερικανού μηχανικού και αστρονόμου Ρόμπερτ Μακμάθ.

## Φυσικά χαρακτηριστικά
Τα κυρίως φυσικά χαρακτηριστικά του Μακμάθ είναι άγνωστα. Ο Μακμάθ περιστρέφεται γύρω από τον εαυτό του μία φορά κάθε 5 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μακμαθ
1956 Άρτεκ

μικρογραφία|Η τροχιά του αστεροειδούς 1956 Άρτεκ
Ο **Άρτεκ (Artek)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το ομώνυμο σοβιετικό κατασκηνωτικό κέντρο πιονιέρων στην Κριμαία.

## Φυσικά χαρακτηριστικά
Τα κυρίως φυσικά χαρακτηριστικά του Άρτεκ είναι άγνωστα. Ο αστεροειδής περιστρέφεται γύρω από τον εαυτό του πιθανώς μία φορά κάθε 9,4 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρτεκ
1957 Ανγκαρά

μικρογραφία|3D μοντέλο του αστεροειδούς 1957 Ανγκαρά
Ο **Ανγκαρά (Angara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,36. Ανακαλύφθηκε το 1970 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ποταμό Ανγκαρά της Σιβηρίας, παραπόταμο του Γενισέι.

## Φυσικά χαρακτηριστικά
Τα κυρίως φυσικά χαρακτηριστικά του Ανγκαρά είναι άγνωστα. Ο Ανγκαρά περιστρέφεται γύρω από τον εαυτό του μία φορά κάθε 3 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανγκαρα
1958 Τσάντρα

μικρογραφία|3D μοντέλο του αστεροειδούς 1958 Τσάντρα
Ο **Τσάντρα (Chandra)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,70. Ανακαλύφθηκε το 1970 από τον Αργεντινό αστρονόμο Κάρλος Ούλρικο Θέσκο, που παρατηρούσε από το Ελ Λεονθίτο της Αργεντινής (Αστεροσκοπείο «Φέλιξ Αγκυγιάρ»), και πήρε το όνομά του προς τιμή του Ινδού αστροφυσικού Σουμπραμανιάν Τσαντρασεκάρ, γνωστού στους συνεργάτες του με το προσωνύμιο «Τσάντρα».

## Φυσικά χαρακτηριστικά
Η μέση διάμετρος του Τσάντρα εκτιμάται σε 34,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,080 ± 0,013.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσαντρα
Μπέζοβετς

μικρογραφία|δεξιά|285px|Το Μπέζοβετς
Το **Μπέζοβετς** (Bezovec) είναι λόφος, τοποθεσία και χιονοδρομικό κέντρο της δυτικής Σλοβακίας. Η λέξη «Μπέζοβετς» στη σλοβακική γλώσσα σημαίνει «χωρίς πρόβατα», «Απρόβατος» (πρβλ. το βουνό Προβατάς στη Χίο).

Η κορυφή του λόφου βρίσκεται σε υψόμετρο 742,8 μέτρων πάνω από την επιφάνεια της θάλασσας, ενώ το χιονοδρομικό κέντρο κείται 1 περίπου χιλιόμετρο νότια-νοτιοδυτικά της κορυφής και άλλο τόσο δυτικά-βορειοδυτικά του χωριού Νόβα Λεχότα. Το υψόμετρο του χιονοδρομικού κέντρου δεν υπερβαίνει τα 650 μέτρα περίπου, αλλά δέχεται αρκετό ύψος χιονιού ώστε να λειτουργεί επί δύο ή τρεις μήνες κάθε χρόνο. Κοντινότερη πόλη είναι το Πιεστάνυ, σε απόσταση 20 χιλιομέτρων.

Κατά τη θερινή περίοδο (αρχές Ιουνίου) λαβαίνει χώρα στις εγκαταστάσεις του κέντρου ετήσια ανεπίσημη συνάντηση επαγγελματιών και ερασιτεχνών αστρονόμων της Σλοβακίας που ειδικεύονται στους απλανείς αστέρες.

* Ο αστεροειδής **[[1963 Μπέζοβετς]]** (1963 Bezovec), που ανακαλύφθηκε το 1975, πήρε το όνομά του από την τοποθεσία αυτή.

## Πηγές
* *Podrobný autoatlas - Slovenská Republika*, έκδοση VKÚ, Harmanec Σλοβακίας 1997, ISBN 80-8042-093-9

## Εξωτερικοί σύνδεσμοι
* 

Μπεζοβετς
Μπεζοβετς
Κατηγορία:Λόφοι
1959 Καρμπύσεφ

Ο **Καρμπύσεφ (Karbyshev)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1972 από τη Σοβιετική αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου στρατηγού Ντμίτρι Καρμπίσεφ (*Дмитрий Михайлович Карбышев*), ήρωα του Β΄ Παγκόσμιου Πολέμου.

## Φυσικά χαρακτηριστικά
Τα φυσικά χαρακτηριστικά του Καρμπύσεφ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρμπυσεφ
1960 Γκυσάν

Ο **Γκυσάν (Guisan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,93. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το επώνυμο του Ελβετού στρατηγού Ανρί Γκυσάν.

## Φυσικά χαρακτηριστικά
Η μέση διάμετρος του Γκυσάν εκτιμάται σε 24,55 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0496 ± 0,005. Ο Γκυσάν περιστρέφεται γύρω από τον εαυτό του μία φορά κάθε 8 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκυσαν
1963 Μπέζοβετς

μικρογραφία|3D μοντέλο του αστεροειδούς 1963 Μπέζοβετς
Ο **Μπέζοβετς (Bezovec)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,91. Ανακαλύφθηκε το 1975 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του από τον ομώνυμο λόφο, τοποθεσία και χιονοδρομικό κέντρο της Σλοβακίας, όπου και η ετήσια σύναξη επαγγελματιών και ερασιτεχνών αστρονόμων.

Αξιοσημείωτη είναι η μεγάλη κλίση της τροχιάς του Μπέζοβετς ως προς την εκλειπτική, πάνω από 25 μοίρες.

## Φυσικά χαρακτηριστικά
Η μέση διάμετρος του Μπέζοβετς εκτιμάται σε 44,67 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,0383. Ο Μπέζοβετς περιστρέφεται γύρω από τον εαυτό του μία φορά κάθε 18 ώρες και 10 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπεζοβετς
1964 Λόιτεν

Ο **Λόιτεν (Luyten)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,573. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ολλανδοαμερικανού αστρονόμου Βίλεμ Γιάκομπ Λούυτεν.

## Φυσικά χαρακτηριστικά
Τα φυσικά χαρακτηριστικά του Λόιτεν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουυτεν
Τερνάτε

Η **Τερνάτε** (ινδονησιακά: *Ternate*) είναι νησί στις βόρειες Μολούκες, στην ανατολική Ινδονησία. Είναι έδρα του Σουλτανάτου της Τερνάτε, ένα από τα ισχυρότερα Σουλτανάτα της Ινδονησίας που έφτασε στην ακμή του το 16ο αιώνα. Η Τερνάτε βρίσκεται δυτικά του μεγαλύτερου νησιού Χαλμαχέρα και αποτελεί την κορυφή του ηφαιστειακού κώνου του ενεργού ηφαιστείου Γκαμαλάμα. Το Γκαμαλάμα αποτελείται από τρεις κώνους, με το νοτιότερο να είναι ο πιο ενεργός και ο ψηλότερος με ύψος 1.715 μέτρα.

Η Τερνάτε, όπως και το γειτονικό Τιντόρε, είναι ένας ηφαιστειακός κώνος που υψώνεται απότομα μέσα στη θάλασσα. Στο παρελθόν τα δύο νησιά ήταν έδρα ισχυρών Σουλτανάτων, τα οποία είχαν μεταξύ τους ιδιαίτερα μεγάλη αντιπαλότητα. Τα νησιά κάποτε ήταν οι μεγαλύτεροι παραγωγοί γαρίφαλου, γεγονός που έκανε τους σουλτάνους από τους πλουσιότερους και ισχυρότερους στην Ινδονησία. Την προαποικιακή περίοδο, η Τερνάτε ήταν μεγαλύτερη δύναμη στις Μολούκες. Η Τερνάτε Σίτι είναι σήμερα η μεγαλύτερη πόλη στην επαρχία Βόρειες Μολούκες και πρώην πρωτεύουσα της, αφού η πρωτεύουσα μεταφέρθηκε στο Σοφίφι στην Χαλμαχέρα.

Στη Τερνάτε υπάρχουν 50 οικισμοί, οι περισσότεροι είναι παραθαλάσσιοι και λίγοι βρίσκονται στο βουνό, αλλά πάνω από 90% του συνολικού πληθυσμού του νησιού, περίπου 160.000 άτομα, ζει στη Τερνάτε Σίτι. Ένας ασφαλτωμένος δρόμος συνδέει όλα τα χωριά μεταξύ τους. Στο νησί βρίσκεται ένα μικρό αεροδρόμιο.

## Πηγές
* Gamalama  Global Volcanism Program, Smithsonian Institution
* Ternate Malay: Grammar and texts LOT publications

Κατηγορία:Νησιά της Ινδονησίας
Κατηγορία:Πρώην πορτογαλικές αποικίες
Τροχός βασανιστηρίων

thumb|350px|Απεικόνιση θανατικής εκτέλεσης με τροχό από το Ελβετικό Χρονικό του Γιοχάνες Στούμπφ, το 1586. Στο προσκήνιο ένας εγκληματίας θρυμματίζεται με τον τροχό, ενώ πιο πίσω δύο άλλοι τροχοί με πλεγμένους εγκληματίες είναι στημένοι οριζόντιοι.
Ο **τροχός βασανιστηρίων** ήταν φρικτό βασανιστήριο για την επιβολή θανατικής ποινής στο Μεσαίωνα και μέχρι το 19ο αιώνα. Τον χρησιμοποιούσαν για αντίποινα ενάντια σε ληστρικές ή και εγκληματικές πράξεις.
## Περιγραφή
Ήταν τροχός, συνήθως άμαξας, με τον οποίο βασανίζονταν φρικτά ο κατάδικος. Αφού έφερναν τον κατάδικο στην ειρκτή, τον έδεναν, και με τον τροχό του θρυμμάτιζαν με χτυπήματα χέρια και πόδια. Ο νόμος αποφάσιζε πόσα χτυπήματα έπρεπε να δοθούν. Στις φρικτότερες περιπτώσεις του βασανιστηρίου ο τροχός έφερε καρφιά (ήλους) που ετίθετο σε κίνηση με σχοινιά και τροχαλίες πλησιάζοντας αργά το ιστάμενα δεμένο σώμα του καταδίκου με συνέπεια τις αρχικές εκδορές μέχρι διαμελισμού. Ακολούθως ξάπλωναν το λιωμένο σώμα του κατάδικου επάνω στον τροχό και έπλεκαν πόδια και χέρια στις ακτίνες του. Οι φρικιαστικοί πόνοι ήταν απερίγραπτοι. Ο τροχός τοποθετείτο σαν τραπέζι επάνω σε δοκό, και εκεί ο κατάδικος έμενε μέχρι να πεθάνει από τους φρικτούς πόνους. Στις ηπιότερες ποινές ο κατάδικος στραγγαλίζονταν για να μην ταλαιπωρείται, ή πυροβολείτο στο κεφάλι ή στην καρδιά, ή αποκεφαλίζονταν. Στις φρικτότερες εκτελέσεις βάζαν φωτιά κάτω από τον τροχό και τον έκαιγαν ζωντανό. 

Η χειρότερη ταπείνωση ήταν όμως, το ότι ο νεκρός έμενε επάνω στον τροχό βρώση των όρνιων και άταφος.

## Εκτελέσεις
Με αυτό το συγκεκριμένο τροχό είχε καταδικαστεί σε θάνατο η Αγία Αικατερίνη, για αυτό και ονομάζεται επίσης *τροχός της Αικατερίνης*. Άλλοι γνωστοί που θανατώθηκαν με αυτόν τον τρόπο ήταν οι εγκληματίες 
* Καρτούς
* Φρανσέσκο Αρκαγγέλι
* Χανς Κόλχάζε
* Χανς Σπις
* Φρίντριχ φον Ίζενμπεργκ
* Κρίστμαν Γκνίπερντόλιγκα

## Πηγές
* Matthias Blazek: „Das letzte Mal wurde die Strafe des Räderns in Preußen 1841 angewandt“. In: *Preußische Mitteilungen* Nr. 202, August 2011, S. 14 ff.
* Matthias Blazek: „Letzte Hinrichtung durch Rädern im Königreich Preußen am 13. August 1841“. In: Fachprosaforschung – Grenzüberschreitungen. Deutscher Wissenschafts-Verlag (DWV), Baden-Baden, Band 7, 2011, S. 339–343

Κατηγορία:Μέθοδοι εκτέλεσης
Κατηγορία:Βασανιστήρια
Κατηγορία:Εξοπλισμός εκτέλεσης
1967 Μέντσελ

μικρογραφία|Τρισδιάστατο μοντέλο του 1967 Μέντσελ
Ο **Μέντσελ** (*Menzel*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,168. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Ντόναλντ Χάουαρντ Μέντσελ.

## Φυσικά χαρακτηριστικά
Τα κυρίως φυσικά χαρακτηριστικά του Μέντσελ είναι άγνωστα. Ο Μέντσελ περιστρέφεται γύρω από τον εαυτό του μία φορά κάθε 2 ώρες και 50,1 λεπτά, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μεντσελ
Εκλογική περιφέρεια Τρινήσων

Η **Εκλογική περιφέρεια Τρινήσων**, ή *Θαλασσομάχων*, ήταν η ιστορική εκλογική περιφέρεια Ύδρας Σπετσών και Ψαρών που είχε θεσπιστεί, επί Βασιλέως Όθωνα, με το Δ΄ Ψήφισμα της "*Α΄ εν Αθήναις Εθνικής Συνελεύσεως του 1843-44*" ως πολιτικό προνόμιο των τριών νήσων Ύδρας, Σπετσών και Ψαρών σε αναγνώριση, τιμή και ανταμοιβή της μεγάλης προσφοράς τους στο έθνος κατά την Ελληνική Επανάσταση του 1821. Από την εν λόγω εκλογική περιφέρεια εκλεγόταν κάποιος καθορισμένος αριθμός βουλευτών, ανεξάρτητα του πληθυσμού των νήσων. Σύμφωνα με αποτελέσματα εκλογών της εποχής, δεν επρόκειτο για μια ενιαία περιφέρεια, αλλά για τρεις προνομιούχες εκλογικές περιφέρειες, οι έδρες των οποίων κατανέμονταν σύμφωνα με το ισχύον εκλογικό σύστημα (1926, 1933). 

Το προνόμιο της ιστορικής αυτής περιφέρειας διατηρήθηκε για αρκετές δεκαετίες. Ιδιαίτερα, το προνόμιο αυτό μνημονεύεται και στο άρθρο 118 του Συντάγματος 1926, όπου προβλέπεται η εφαρμογή του πλειοψηφικού συστήματος εκλογής για τις εν λόγω περιφέρειες, ενώ στο άρθρο 121 του Συντάγματος του 1927 καθορίστηκε η κατάργηση του προνομίου μετά τη συμπλήρωση ενός αιώνα από την εφαρμογή του, δηλ. το έτος 1944. Όμως, το προνόμιο καταργήθηκε ουσιαστικώς νωρίτερα, δια της ΙΣΤ΄ Συντακτικής Πράξης της 6/17 Απριλίου του 1935, με το σκεπτικό ότι οι λόγοι, που προκάλεσαν τη θέσπισή του, είχαν ήδη εκλείψει. Έκτοτε, οι τρεις νήσοι εντάχθηκαν σε άλλες εκλογικές περιφέρειες.

## Πηγές
* "Μεγάλη Ελληνική Εγκυκλοπαίδεια" τομ. Β΄ (συμπλήρωμα), σελ. 804.

Τρινησων
Κατηγορία:Ύδρα
Κατηγορία:Σπέτσες
Κατηγορία:Ψαρά
Δανιήλ Παπαδόπουλος

Ο **Δανιήλ Παπαδόπουλος** (γεννημένος στις 15 Ιουνίου το 1963 στην Θεσσαλονίκη) είναι παλαίμαχος Έλληνας ποδοσφαιριστής, που αγωνίστηκε κατά καιρούς, σε διαφορετικές θέσεις του γηπέδου. Σε ολόκληρη την καριέρα του αγωνίστηκε στον Ηρακλή, φτάνοντας τις 419 συμμετοχές, επίδοση , η οποία τον κατατάσσει ανάμεσα στους κορυφαίους σε συμμετοχές στην Α΄ Εθνική.

## Καριέρα
Ξεκίνησε την καριέρα στον ερασιτεχνικό σύλλογο του Ολύμπου Δεντροποτάμου. Το 1981 τον αποκτά ο Ηρακλής, στον οποίο αγωνίστηκε σε ολόκληρη την επαγγελματική του καριέρα. Μέχρι το 1998, οπότε και έκλεισε την ποδοσφαιρική του καριέρα, έπαιξε σε 419 αγώνες σημειώνοντας 64 γκολ, επίδοση που τον αναδεικνύει σε ρέκορντμαν συμμετοχών του συλλόγου. Σημαντικότερες στιγμές της ομάδας του κατά τη διάρκεια της παρουσίας του υπήρξαν η κατάκτηση του Βαλκανικού κυπέλλου το 1985 και η συμμετοχή στον τελικό του κυπέλλου Ελλάδας το 1987.

## Εθνική ομάδα
Ο Δανιήλ Παπαδόπουλος αγωνίστηκε με την εθνική ανδρών σε 5 αγώνες. Η πρώτη του εμφάνιση με την εθνική ομάδα έγινε στις 11 Οκτωβρίου 1989, στην εκτός έδρας ήττα της Εθνικής από τη Βουλγαρία με σκορ 4-0, για τα προκριματικά του παγκοσμίου κυπέλλου του 1990.

## Παραπομπές


## Εξωτερικοί σύνδεσμοι
* bluearena.gr Δανιήλ Παπαδόπουλος: Ο άνθρωπος των ρεκόρ

Κατηγορία:Έλληνες ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Προπονητές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Α.Ο. Καβάλα
Κώστας Νικολαΐδης

Ο **Κώστας Νικολαΐδης** (γεννημένος στις 10 Σεπτεμβρίου 1944) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως επιθετικός. Κατά τη διάρκεια της παρουσίας του στην Α΄ Εθνική σημείωσε 100 γκολ, επίδοση που τον κατατάσσει ανάμεσα στους κορυφαίους σκόρερ της Α΄ Εθνικής, διαχρονικά.

## Καριέρα
### Σε συλλογικό επίπεδο
Σημαντικότερος σταθμός της καριέρας του Κώστα Νικολαΐδη υπήρξε η ΑΕΚ στην οποία πήγε το 1965 σε ηλικία 21 ετών από τον ΠΑΟ Σαφράμπολης και γρήγορα απέκτησε θέση βασικού, κατακτώντας στο διάστημα της παρουσίας του δύο πρωταθλήματα (1967-68, 1970-71) και ένα κύπελλο (1965-66).

Το 1973 αφού έμεινε ελεύθερος από την ΑΕΚ, πήγε στον ΠΑΣ Γιάννινα. Με την ομάδα των Ιωαννίνων κατέκτησε το πρωτάθλημα 1973-74 και την άνοδο στην Α εθνική.

Το 1974 πήγε στον Απόλλωνα Αθηνών, με τη φανέλα του οποίου αγωνίστηκε για 2 χρονιές. Τη σεζόν 1974-75 κατέκτησε το πρωτάθλημα και την άνοδο στην Α΄ Εθνική και η σεζόν 1975-76 ήταν η τελευταία της καριέρας του στην Α΄ Εθνική. Υπήρξε δεινός σκόρερ και εκτός από τα 100 γκολ που σημείωσε σε αγώνες Α΄ Εθνικής, είναι και ένας από τους τέσσερις Έλληνες ποδοσφαιριστές που έχουν καταφέρει να σκοράρουν σε οκτώ συνεχόμενους αγώνες πρωταθλήματος.

Το 1976 μεταπήδησε στον Ολυμπιακό Νέων Λιοσίων, με τη φανέλα του οποίου τη σεζόν 1976-77 αγωνίστηκε στην Β΄ Εθνική και τερμάτισε την ποδοσφαιρική του σταδιοδρομία με το τέλος της περιόδου.

#### Τέρματα ανά περίοδο

### Στην εθνική ομάδα
Ο Κώστας Νικολαΐδης αγωνίστηκε με την εθνική Ελλάδας σε 4 αγώνες στο διάστημα 1971-73. Η πρώτη του εμφάνιση πραγματοποιήθηκε στις 17 Νοεμβρίου 1971, σε φιλικό αγώνα με τη Βουλγαρία που έληξε 2-2.

Είχε ακόμα 10 συμμετοχές με την εθνική νέων.

## Τίτλοι
* Πρωταθλήματα Ελλάδας: 2 (1967-68, 1970-71)
* Κύπελλο Ελλάδας: 1 (1965-66)

## Σημειώσεις


## Παραπομπές


## Πηγές

* Ο Κώστας Νικολαΐδης στην επίσημη ιστοσελίδα της ΑΕΚ
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Α.Ε. Ορχομενού
Πρωτάθλημα καλαθοσφαίρισης ανδρών Basket League 2012-2013

Το πρωτάθλημα της Α1 Καλαθοσφαίρισης Ανδρών 2012-2013 είναι το 27ο από την καθιέρωση της Α1 Εθνικής Κατηγορίας και το 21ο που χορηγείται από τον ΕΣΑΚΕ.Φέτος συμμετέχουν 14 ομάδες σε αντίθεση με πέρυσι που συμμετείχαν 13.Οι ομάδες που ήρθαν από την Α2 Εθνική Κατηγορία Ανδρών είναι οι Πανελευσινιακός και Απόλλων Πατρών. Πρωταθλητής αναδείχθηκε ο Παναθηναϊκός επικρατώντας με 3-0 στους τελικούς επί του Ολυμπιακού με μειονέκτημα έδρας.

## Ομάδες

## Κανονική Περίοδος
### Βαθμολογία

### Αποτελέσματα

## Play offs

### Προημιτελική φάση (στις 2 νίκες)

### Ημιτελική φάση (στις 3 νίκες)

### Τελική φάση (στις 3 νίκες)

Ο τρίτος αγώνας της σειράς των τελικών, στο ΣΕΦ, διακόπηκε 1.27 πριν τη λήξη του τετάρτου δεκαλέπτου, λόγω ρίψης φωτοβολίδων, βεγγαλικών και αντικειμένων στον αγωνιστικό χώρο. Την στιγμή εκείνη, η ομάδα του Παναθηναϊκού βρισκόταν μπροστά στο σκορ με 76-72. Οι διαιτητές διέκοψαν προσωρινά τον αγώνα και διέταξαν την εκκένωση του σταδίου. Παρά τις εκκλήσεις της διοίκησης του Ολυμπιακού, ένα μέρος των οπαδών του αρνήθηκε να αποχωρήσει από το στάδιο. Αυτό οδήγησε στην οριστική διακοπή του αγώνα, τον οποίο κατέκτησε ο Παναθηναϊκός.

## Τελική Κατάταξη

## Παραπομπές


## Εξωτερικοί σύνδεσμοι
* Επίσημος ιστότοπος του ΕΣΑΚΕ

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2012 2013
Πρωταθλημα Ελλαδος Α1 Ανδρων 2012 2013
Σεντάι

thumb|250px|Το κέντρο του Σεντάι
To **Σεντάι** (), Σεντάι-σι) είναι η πρωτεύουσα του νομαρχιακού διαμερίσματος Μιγιάγκι και η μεγαλύτερη πόλη στη περιοχή Τοχόκου, στο βόρειο Χονσού. Σύμφωνα με την απογραφή του 2015, το Σεντάι έχει 1.082.185 κατοίκους. Η πόλη καταλαμβάνει έκταση 788 χλμ², από την ακτή στον Ειρηνικό μέχρι τα όρη Όου στα δυτικά, με αποτέλεσμα να έχει περίπλοκο ανάγλυφο. Το Σεντάι είναι γνωστό και ως η πόλη των δέντρων, εξαιτίας της συνήθειας οι κάτοικοι να φυτεύουν δέντρα στους κήπους τους.
## Ιστορία
Αν και η περιοχή της πόλης κατοικείται τουλάχιστον για 20.000 χρόνια, η ίδια η πόλη ιδρύθηκε το 1600 από τον Νταϊμίο Ντάτε Μασαμούνε, ως έδρα της περιοχής του Τοχόκου, που του ανήκε. Το Σεντάι έγινε πόλη το 1889, όταν είχε 86.000 κατοίκους, και σταδιακά μεγάλωσε προσαρτώντας στην επικράτειά της γειτονικές περιοχές. Το Σεντάι έγινε ορισμένη πόλη το 1989. Τις 11 Μαρτίου 2011, το Σεντάι χτυπήθηκε από ένα σεισμό 9 ρίχτερ και το επακόλουθο τσουνάμι, τα οποία προκάλεσαν μεγάλες καταστροφές στις παράκτιες περιοχές, συμπεριλαμβανόμενου του αεροδρομίου του Σεντάι, αλλά το κέντρο υπέστη μικρές καταστροφές.
## Οικονομία & εκπαίδευση
Το Σεντάι είναι το οικονομικό κέντρο της περιοχής Τοχόκου. Η οικονομία της πόλης βασίζεται κυρίως στην παροχή υπηρεσιών και στις λιανικές πωλήσεις, αλλά λίγες εταιρείες έχουν την έδρα στο Σεντάι. Στη πόλη λειτουργεί το Πανεπιστήμιο του Τοχόκου, το οποίο είναι το τρίτο παλαιότερο πανεπιστήμιο στην Ιαπωνία και θεωρείται ένα από τα καλύτερα του κόσμου. Στη πόλη βρίσκονται και άλλα πέντε πανεπιστήμια.

## Πληθυσμιακή μεταβολή
Ο συνολικός αριθμός των κατοίκων της πόλης Σεντάι  κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιαπωνίας
Χρόνος μετάδοσης μετ' επιστροφής

Στο τομέα των δικτύων και τηλεπικοινωνιών, ο **χρόνος μετάβασης μετ' επιστροφής** (**round-trip time**, για συντομία **RTT**) είναι η χρονική διάρκεια που απαιτείται για να μεταδοθεί ένα σήμα από τον αποστολέα στον παραλήπτη, συν την χρονική διάρκεια που απαιτείται για να σταλεί πίσω στον αποστολέα η επιβεβαίωση της λήψης του σήματος από τον παραλήπτη.

* Στο πεδίο των δικτύων υπολογιστών, αυτό το σήμα είναι συνήθως ένα πακέτο δεδομένων και ο χρόνος RTT είναι περισσότερο γνωστός ως χρόνος ping. Ένας οποιοσδήποτε χρήστης μπορεί να προσδιορίσει το χρόνο RTT στο δίκτυό του χρησιμοποιώντας την εντολή *ping* στην κονσόλα γραμμής εντολών του υπολογιστή του.
* Στο πεδίο της διαστημικής τεχνολογίας επικοινωνιών, ο χρόνος RTT ισούται με τη χρονική διάρκεια που απαιτείται για να διαδοθεί το φως προς ένα δορυφορικό σύστημα (ή διαστημόπλοιο) και να επιστρέψει.

Μια δικτυακή σύνδεση με μεγάλο εύρος ζώνης και μεγάλο RTT μπορεί να μεταδίδει ένα τεράστιο αριθμό δεδομένων τα  σε οποιαδήποτε χρονική στιγμή. Τέτοιες μεγάλες διασυνδέσεις απαιτούν ειδικά σχεδιασμένα πρωτόκολλα, όπως η ***Επιλογή Διεύρυνσης Παραθύρου*** στο TCP.

Κατηγορία:Μετάδοση δεδομένων
Κατηγορία:Δίκτυα υπολογιστών
Τουρμπές

[300px|thumb|Ο τουρμπές της Ροξελάνας (γυναίκας του [Σουλεϊμάν Α΄ ο Μεγαλοπρεπής|Σουλεϊμάν Α΄ του Μεγαλοπρεπή, η οποία πέθανε το 1558) στο Τέμενος Σουλεϊμανιέ στην Κωνσταντινούπολη.]]
Ο **τουρμπές** (ο όρος προέρχεται από τον  τουρκικό όρο *türbe*, που μεταφράζεται στα ελληνικά ως *[[τάφος]]*, *τύμβος*) αναφέρεται σε μνημεία-μαυσωλεία της οθωμανικής περιόδου.

## Παραπομπές



Κατηγορία:Τουρκικές λέξεις και φράσεις